Фракционни лазери
Под това наименование не се крие определен вид лазер, а са апарати базирани на добре известни лазерни източници, чието лъчение е управлявано по специфичен начин. Идеята при този метод е, че лазерния лъч е разпръснат на множество малки светлинни снопчета с размер от около 100 микрона. Така лазерното лъчение има въздействие върху тъканта наподобяващо убождане от таралеж, като се редуват зони на микро-въздействие и по-големи зони, където липсва въздействие върху кожата. Според типа на взаимодействието лъчение-тъкан, фракционите лазери се разделят на аблативни (10.6 µm и 2940 nm) - когато имаме отнемане на тъкан и неаблативни 1540-1560 nm (коагулативни) - когато имаме локално коагулационно загряване. Основните приложения са в дерматологията и гинекологията за третиране на дълбоки бръчки, белези, стрии, разширени пори, както и за вагинално подмладяване.
Виж подробно по темата:  публикация "Фракционни лазерни системи – чудо в естетичната дерматология"